cyanic-selkie/wikianc huggingface dataset:
Etta Cameron
Etta Cameron (21 November 1939 – 4 Maart 2010) was 'n Deense aktrise. Sy was bekend vir haar rolle in die rolprente Mit mir nicht, Madam! (1969), He Du! (1970), Peter von Scholten (1987), en Mimi og madammerne (1998).
Allison Sumrall
Allison Sumrall (gebore 21 Julie 1979) is 'n Amerikaanse aktrise. Sy is bekend vir haar rolle in die rolprent Appleseed (2004) en in die televisiereekse Kino's Journey (2003), Tamako Market (2013), en Parasyte: The Maxim (2014).
Bahrein
Bahrein (Arabies: البحرين, al-Baḥrayn, [aɫ baħrajn], letterlik: "die twee mere"), amptelik die Koninkryk Bahrein (مملكة البحرين, Mamlakat al-Baḥrayn,, letterlik: "Koninkryk van die twee mere"), is 'n eilandstaat in die Midde-Ooste en Wes-Asië. Die land bestaan uit 33 eilandjies in die Persiese Golf, hier "Arabiese Golf" genoem. Dit lê noordoos van Saoedi-Arabië, wes van Katar en suidwes van Iran. Bahrein beslaan 'n oppervlakte van 780 km² en het 'n bevolking van 1 569 446 in 2018 gehad. Die hoofstad en grootste stad is Manama, met die Bahrein Wêreldhandelsentrum. Bahrein is die derde kleinste nasie van Asië volgens oppervlakte na die Maledive en Singapoer. Die amptelike taal is Arabies en van die belangrikste etniese groepe sluit in Arabiere en Bedoeïene. Bahrein beskik oor 'n groot aantal immigrante wat sowat 48% van die land se bevolking vorm.
Bahrein was sedert die oudheid vir sy Pêrelduikers bekend en was onder die gesag van die Christelike Lachmiede. Dit het in 628 een van die eerste nasies geword wat Islam aanvaar het. Na 'n tydperk van Arabiese heerskap is Bahrein in 1521 deur Portugal beset, wat reeds in 1602 deur Sjah Abbas I van die Safawidiese Ryk onder die Persiese Ryk verdryf is. In 1783 het die Bani Utbah-klan Bahrein van Nasr Al-Madhkur verower en is sedertdien onder die gesag van die koninklike familie Al Khalifa, met Ahmed al Fateh as Bahrein se eerste hakim.
In die laat 1800's het Bahrein 'n Britse protektoraat geword. Ruolie is in 1932 in Bahrein ontdek, wat die land welvarend gemaak het. Die land se demokratiese rekord is egter wisselvallig. In 1971 het Bahrein sy onafhanklikheid van die Verenigde Koninkryk verklaar en het in 2002 'n koninkryk geword. Tydens die Arabiese Lente van 2011 in Noord-Afrika het die land onder populêre verset gebuk gegaan. Bahrein se binnelandse beleid word deur die konflik tussen die toonaangewende Soennitiese minderheid en die Sjiitiese meerderheid van die bevolking oorheers. Terwyl Saoedi-Arabië die Bahreinse regering ondersteun het, die Sjiitiese opstand te onderdruk, word die Sjiiete deur Iran ondersteun.
Bahrein beskik oor 'n hoë Menslike-ontwikkelingsindeks en word deur die Wêreldbank as 'n hoë-inkomste ekonomie beskou. Bahrein is 'n lidland van die Verenigde Nasies, Beweging van Onverbonde Lande, Arabiese Liga, Organisasie van Islamitiese Samewerking en die Samewerkingsraad van die Arabiese Golflande. Bahrein huisves sedert 2004 die Formule Een se Bahreinse Grand Prix op die Bahrein Internasionale Renbaan in Sakhir.
Nedersettings
• 2
Ander plekke sluit in: Awali, Diraz, Hidd, Sar en Bani Jamrah.
Annette Robertson
Annette Robertson (gebore 1940) is 'n Engelse aktrise. Sy is bekend vir haar rolle in die televisiereekse Doctor Who (1963), BBC Play of the Month (1965), The Flower of Gloster (1967), en The Woodlanders (1970).
Sikorsky H-34
Die Sikorsky H-34 (maatskappyaanwysing S-58) is 'n suierenjin militêre helikopter oorspronklik ontwerp deur die Amerikaanse vliegtuigvervaardiger Sikorsky as 'n teenduikbootvliegtuig vir die Amerikaanse Vloot. Dit is oraloor gebruik nadat dit aangepas is met turbinekrag deur die Britse lisensiehouer as die Westland Wessex en Sikorsky as die latere S-58T.
'n Totaal van 2 108 H-34s is vervaardig tussen 1953 en 1970.
Hage Geingob
Hage Gottfried Geingob (gebore op 3 Augustus 1941 ) is 'n Namibiese politikus wat sedert 2015 as derde president van Namibië dien. Hy het as eerste minister van Namibië tussen 2012 en 2015 asook tussen 1990 en 2002 gedien, nadat dié land van Suid-Afrika onafhanklik geword het. Sedert 2017 beklee hy ook die amp as president van SWAPO, Namibië se regerende party, en hy was minister van handel en industrie vanaf 2008 tot 2012.
Aangesien die presidentskap in Namibië tot twee termyne beperk is, het president Hifikepunye Pohamba in 2015 teruggetree, en Geingob, as SWAPO se adjunkpresident, het sy plek as SWAPO se presidentskapskandidaat ingeneem. Geingob is in November 2014 deur 'n oorweldigende meerderheid tot president van Namibië gekies. Op 21 Maart 2015, Namibië se 25ste onafhanklikheidsdag, is hy ingesweer as derde president van dié land.
Weereens kandidaat tydens die presidentsverkiesing van November 2019 word Geingob herkies met 56,3% van die uitgebragte stemme, van 86% wat hy vyf jaar gelede behaal het. Panduleni Itula, dissidentskandidaat van Swapo, hoof van die Landless Movement (LPM) van Bernadus Swartbooi, kry 30% van die stemme. Die opposisieleier McHenry Venaani van die Populêre Demokratiese Beweging (PDM), voorheen naby Suid-Afrika se apartheid, het 5,3 persent van die stemme verower. Die Swapo behaal dus 65% van die setels in die Nasionale Vergadering, en versuim om 'n tweederde-meerderheid te kry soos in die vorige wetgewer.
Persoonlike lewe
Geingob is op 11 September 1993 met Loini Kandume, 'n sakevrou, in Windhoek getrou. Dit was 'n hoë-profiel huwelik en het gelei tot twee kinders, 'n dogter en 'n seun. Geingob het in Mei 2006 'n egskeiding-proses teen sy vrou begin, en hy is in Julie 2008 'n voorlopige egskeidingsbevel toegestaan. Op 16 Februarie 2015 is hy met Monica Kalondo getrou.
Die Hage Geingob-rugbystadion in Windhoek is na hom genoem.
Jill Flint
Jill Flint (gebore 25 November 1977) is 'n Amerikaanse aktrise. Sy is bekend vir haar rolle in die rolprente Garden State (2004), Cadillac Records (2008), The Women (2008), en The Amazing Spider-Man (2012).
Sint-Laurensrivier
Die Sint-Laurensrivier (Engels: Saint Lawrence River, Frans: Fleuve Saint-Laurent, Mohawk: Kaniatarowanenneh of "Groot Waterweg", Tuscarora: Kahnawáʼkye ) is 'n groot rivier in die gematigde klimaatsone van Noord-Amerika wat die Groot Mere langs die Amerikaans-Kanadese grens met die Atlantiese Oseaan verbind. Saam met hierdie mere vorm die Sint-Laurens 'n hidrografiese stelsel wat oor 'n afstand van 3 058 km na die binneland van Noord-Amerika strek.
Die rivier vloei vanuit sy oorsprong, die Ontariomeer naby Kingston, in noordoostelike rigting deur die Kanadese provinsie Quebec, verby die metropole Montréal en Quebecstad, om naby Sept-Îles in die Golf van Sint-Laurens en die Noord-Atlantiese Oseaan uit te mond. Die rivierloop maak deel uit van die grens tussen die Amerikaanse deelstaat New York en die Kanadese provinsie Ontario. Die Sint-Laurensrivier is na die Rooms-Katolieke heilige Sint Laurentius genoem, 'n boorling van Osca in Hispania (tans Huesca in Spanje) wat op 10 Augustus 258 as Christelike diaken die martelaardood in Rome gesterf het.
Die Kanadese geskiedkundige Donald Creighton (1902−1979) en ander het daarop gewys dat die Sint-Laurens, wat met sy oos-westelike loop 'n uitsondering vorm in die geografie van die Noord-Amerikaanse vasteland met sy affiniteit vir noord-suidelike rivierstelsels en bergreekse, 'n natuurlike basis gevorm het waarop die latere Kanadese nasie kon ontstaan. Met die bou van die Sint-Laurens-waterweg is groot dele van Kanada en die Verenigde State met Wes-Europa en die res van die wêreld verbind.
Rivierloop
Die rivier het sy oorsprong by die uitmonding van die Ontariomeer naby Kingston, Ontario. Die Sint-Laurens vloei deur Cornwall, Ontario, Montreal, Trois-Rivières en Quebecstad en mond uiteindelik uit in die Golf van Sint-Laurens, die grootste riviermonding ter wêreld. Die rivier vloei 1 900 myl (3 058 kilometer) van sy oorsprong tot sy uitmonding (744 myl of 1 197 kilometer vanaf die Ontariomeer), terwyl sy bekken oor 1,6 miljoen vierkante kilometer strek. Sy dreineringsgebied sluit die Groot Mere van Noord-Amerika in, die wêreld se grootste stelsel van varswatermere met 'n oppervlakte van 1,03 miljoen vierkante kilometer. By die uitmonding vloei 'n gemiddelde van 10 400 kubieke meter per sekonde af.
Die Sint-Laurensrivier sluit die Sint-Louismeer suid van Montreal, die Sint-Françoismeer naby Salaberry-de-Valleyfield en die Sint-Pierremeer oos van Montreal in. Sy belangrikste eilande is die Duisend Eilande (Thousand Islands) naby Kingston, die Île-de-Montréal (Montrealeiland), die Jesuseiland (Île Jésus) van Laval, Orléanseiland naby Quebecstad en die Anticosti-eiland noord van die Gaspé-skiereiland.
Die Champlainmeer, Rivière-des-Outaouais (Ottawarivier), Richelieurivier en Saguenayrivier mond almal in die Sint-Laurens uit.
Geskiedenis
Die eerste Europeër wat die Sint-Laurensrivier bevaar het, is Jacques Cartier, wat die rivier op 9 Junie 1534 ontdek het en die gebied in die naam van koning Frans I van Frankryk tot 'n Franse besitting ("Nieu-Frankryk") verklaar het. Vir Cartier was die Sint-Laurens, wat die hoof- en lewensaar van Nieu-Frankryk sou word, reeds die «groot rivier van Kanada». Tot die vroeë 17de eeu is na die gedeelte van die rivier wat in die rigting van Montreal vloei en na die Riviére des Outaouais verwys as die Rivière du Canada (Kanadarivier). Die Sint-Laurensrivier het as die hoofroete vir die verkenning van die Amerikaanse binneland vanuit Europa gedien.
Oorspronklik was die Sint-Laurensrivier net tot Montréal bevaarbaar, aangesien die geweldige Lachine-versnellings die skeepvaartroete blokkeer het. Met die bou van die Lachinekanaal kon die versnellings vir die eerste keer omseil word. Die nuwe Sint-Laurenswaterweg, 'n grootskaalse stelsel van kanale en sluise wat in 1959 geopen is, skep sedertdien 'n verbinding tussen die Atlantiese Oseaan en die Bowemeer, wat ook vir groot skepe geskik is.
Name
Die oorsprong van die Northrivier in die Mesabi-bergreeks van Minnesota word as die brongebied van die Sint-Laurensrivier beskou. Aangesien dit deur 'n groot aantal mere vloei, verander die rivier se naam dikwels. Van oorsprong tot uitmonding staan dit bekend as die:
Embraer EMB 120 Brasilia
Die Embraer EMB 120 Brasilia is 'n tweemotorige turboskroef vliegtuig wat vervaardig word deur Embraer van Brasilië.
Databasis
'n Databasis is 'n versameling inligting met 'n vasgestelde struktuur wat data genoem word. Alhoewel enige versameling inligting 'n databasis genoem kan word, is die term ontwikkel om spesifiek na 'n gerekenariseerde struktuur te verwys.
Rod Perry (akteur)
Rod Perry (gebore 30 Julie 1941) is 'n Amerikaanse akteur. Hy is bekend vir sy rolle in die rolprente The Black Gestapo (1975) en S.W.A.T. (2003), en in die televisiereekse Barney Miller (1975) en S.W.A.T. (1975).
Databasis
Beskrywing
Die kliëntgedeelte word gebruik vir die invordering van data, om navrae (queries) oor die inligting in die databasis uit te voer, en verslaggewing. Die bediener is die stel programme wat beheer uitoefen oor hoe die data gestoor word en reageer ook op versoeke van die kliënte.
Agtergrond
Charles Bachman was 'n baanbreker op die veld van moderne databasisse. Hy was nou betrokke by die opkoms van die netwerkmodel (ontwikkel deur CODASYL) en die hiërargiese model gedurende die 1960's. Hierdie databasismodelle het lank gewildheid geniet voordat hulle die knie moes buig voor die relasionele model wat in 1970 deur E.F. Codd voorgestel is. Die relasionele model maak dit moontlik om 'n databasis apart te implementeer en bestuur van die interaktiewe programme waarmee gebruikers inligting in die databasis onttrek, byvoeg of wysig. 'n Ander databasismodel wat baie aandag geniet is die objekgeoriënteerde model.
Diensgeoriënteerde integrasie
Met die ontwikkeling van diensgeoriënteerde argitektuur word data soms deur middel van XML-dokumente vervoer tussen verskillende toepassings. Die onderliggende struktuur van 'n relasionele databasis verskil noemenswaardig van 'n XML-gebaseerde struktuur. Verskeie metodes word gebruik om die twee strukture te versoen in 'n diensgeoriënteerde argitektuur.
Meurthe-et-Moselle
Meurthe-et-Moselle (54) is 'n Franse département van die gewes Grand Est, wat vernoem is na die riviere Meurthe en Moesel (Frans: Moselle). Sy prefektuur (hoofstad) is Nancy. Meurthe-et-Moselle het 'n bevolking van ongeveer 732 000 inwoners (2010) en 'n oppervlakte van 5 246 km².
Tradisionele Afrika-medisyne
Tradisionele Afrika-medisyne is 'n versameling praktyke wat inheemse kruie en spiritualiteit behels, en tipies waarsêers, vroedvroue en kruiedokters in sluit. Praktisyns van tradisionele medisyne beweer dat hulle verskillende toestande kan genees soos kanker, psigiatriese afwykings, hoë bloeddruk, cholera, die meeste geslagsiektes, epilepsie, asma, ekseem, koors, angs, depressie, prostaathiperplasie, urienweginfeksies, jig, en genesing van wonde en brandwonde en selfs ebola.
Voor die totstandkoming van wetenskapgebaseerde medisyne was tradisionele medisyne die oorheersende mediese stelsel vir miljoene mense in Afrika, maar die koms van die Europeërs was 'n merkbare keerpunt in die geskiedenis van hierdie tradisie en kultuur. Kruiemedisyne in Afrika word oor die algemeen nie voldoende nagevors nie, en word swak gereguleer. Daar is 'n gebrek aan die gedetailleerde dokumentasie van die tradisionele kennis, wat meestal mondeling oorgedra word. Ernstige nadelige gevolge kan ontstaan ​​as gevolg van verkeerde identifikasie of verkeerde gebruik van genesende plante.
Koloniale tydperk
Die wetenskap het in die verlede metodes van tradisionele kennis as primitief en agterlik beskou. Onder koloniale bewind is tradisionele geloofsgenesers verban omdat hulle deur baie nasies gesien as mense wat heksery en toorkuns beoefen. Hulle is deur die koloniale owerhede onwettig verklaar wat 'n oorlog teen aspekte van die inheemse kultuur wat as heksery beskou word bewerkstellig het. Gedurende hierdie tyd is pogings ook aangewend om die verkoop van kruie medisyne te beheer. Nadat Mosambiek in 1975 onafhanklik geword het, het hulle waarsêers na genesingskampe gestuur as 'n poging om tradisionele medisyne te beheer. Namate kolonialisme en Christendom deur Afrika versprei het, het kolonialiste algemene hospitale gebou, en Christen-sendelinge het privaat hospitale gebou met die hoop om wydverspreide siektes te bekamp. Weinig is gedoen om die wettigheid van hierdie praktyke te ondersoek, aangesien baie buitelanders van mening was dat die inheemse mediese praktyke heidens en bygelowig was en dat dit slegs op die regte manier reggestel kon word deur Westerse metodes te erf. In tye van konflik was opposisie veral sterk omdat mense meer geneig is om na die bonatuurlike te kyk vir ondersteuning. Gevolglik het dokters en gesondheidspraktisyns in die meeste gevalle voortgegaan om tradisionele praktisyns te vermy, ondanks hul bydrae om aan die basiese gesondheidsbehoeftes van die bevolking te voorsien.
Moderne periode
In later jare het die behandelings en middels wat in tradisionele medisyne in Afrika gebruik word meer aandag van navorsers in die wetenskap verkry. Ontwikkelende lande het begin te besef hoe hoog die koste van moderne gesondheidsorgstelsels en die nodige tegnologieë is en Afrika se afhanklikheid daaraan. As gevolg hiervan is daar belangstelling uitgespreek in die integrasie van tradisionele medisyne in die nasionale gesondheidsorgstelsels van die kontinent. 'n Voorbeeld van hierdie benadering is die 48-bed hospitaal in KwaMhlanga, wat tradisionele metodes uit Afrika met Westerse genesingsmetodes kombineer, maar het ook gediskrediteerde metodes soos homeopatie, iridologie en sommige tradisionele Asiatiese medisyne ingesluit.
Diagnose
Die diagnoses en behandeling in tradisionele medisyne in Afrika is baie afhanklik van geestelike aspekte, dikwels gebaseer op die oortuiging dat gekombineerde sielkundige en spirituele aspekte voor mediese aspekte aangespreek moet word. In die kulture in Afrika word geglo dat "niemand siek word sonder voldoende rede nie." Praktisyns van tradisionele medisyne kyk na die "wie" eerder as die "wat" as hulle die oorsaak en genesing van 'n siekte opspoor, en die antwoorde wat gegee word is afkomstig van die kosmologiese oortuigings van die mense.
Eerder as om na die mediese of fisiese redes agter 'n siekte te soek, probeer tradisionele genesers om die hoof oorsaak daarvan te bepaal, wat vermoedelik spruit uit 'n gebrek aan balans tussen die pasiënt en hul sosiale omgewing of die geestelike wêreld en nie toegeskryf word aan natuurlike oorsake nie. Natuurlike oorsake word eintlik glad nie as "natuurlik" gesien nie, maar wel manipulasies deur geeste of die gode. Daar word byvoorbeeld gesê dat siekte soms toegeskryf word aan skuld deur die persoon, gesin of dorp vir 'n sonde of morele mislukking. Die siekte sou dus spruit uit die misnoeë van die gode as gevolg van 'n oortreding van die universele morele wet. Volgens die tipe wanbalans wat die individu ervaar sal 'n toepaslike genesingsplant gebruik word, wat waardeer word vir die simboliese en spirituele belang daarvan sowel as die medisinale effek daarvan.
As iemand siek word gebruik 'n tradisionele praktisyn inkantasies om 'n diagnose te maak. Daar word gedink dat inkantasies die indruk skep van mistieke en kosmiese verbande. Waarsêery word tipies gebruik as die siekte nie maklik geïdentifiseer word nie, anders kan die siekte vinnig gediagnoseer word en 'n remedie gegee word. As waarsêery nodig is, sal die praktisyn die pasiënt aanraai om 'n waarsêer te raadpleeg wat verdere diagnose en genesing kan gee. Kontak met die geesteswêreld deur waarsêery vereis dikwels nie net medikasie nie, maar ook opofferings.
Behandelings
Tradisionele praktisyns gebruik 'n wye verskeidenheid behandelings, wat wissel van "towerkuns" tot biomediese metodes soos vas en dieet, kruieterapie, massering en chirurgiese prosedures.
Voorbeelde sluit in:
Ongeveer 60%-80% van die mense in Afrika vertrou op tradisionele middels om hulself teen verskillende siektes te behandel. In 'n sistematiese oorsig word beraam dat bykans 60% van die algemene bevolking in Afrika suid van die Sahara tradisionele en komplementêre medisyneprodukte vir hulself en hul diere gebruik. Byvoorbeeld, oorlewendes van ebola in Sierra Leone het gesê dat hulle tradisionele en komplementêre medisyne alleen of saam met konvensionele medisyne gebruik.
Medisinale plante
Daar is baie plante in Afrika wat vir medisinale doeleindes gebruik kan word en meer as 4000 plant spesies word in die tropiese gebiede as medisinale plante gebruik. Medisinale plante word gebruik in die behandeling van baie siektes, en is van toenemende belang is vir Westerse samelewings. Plante word dikwels gekies oor hul simboliese en geestelike betekenis. Byvoorbeeld, blare, sade en takkies wat wit, swart en rooi is, word veral gesien as simbolies of daar word geglo dat hulle spesiale of tower-eienskappe besit.
'n Studie, getiteld "ACE Inhibitor Activity of Nutritive Plants in Kwa-Zulu Natal", is gedoen deur Irene Mackraj en S. Ramesar, albei van die Departement Fisiologie en Fisiologiese Chemie; en H. Baijnath van die Departement Biologiese en Bewaringswetenskappe; Universiteit van KwaZulu-Natal, Durban. Die doel was om die doeltreffendheid van 16 plante wat in die KwaZulu-Natal-streek groei te ondersoek. Hulle het tot die gevolgtrekking gekom dat agt plantekstrakte waarde kan hê vir die behandeling van hipertensie, met Tulbaghia violacea die potensieel mees effektief van die agt.
Voorbeelde van ongetoetste tradisionele gebruike van plaaslike plante sluit in:
Spiritualiteit
Sommige genesers gebruik gelukbringers, inkantasies en towerspreuke in hul behandelings. Byvoorbeeld, daar is die oortuiging onder die Ibos van Nigerië dat medisynemans van 'n afstand iets in 'n persoon kan "inplant" om hulle siekte te veroorsaak. Om die kwaadaardige voorwerp te verwyder is 'n tweede medisyneman gewoonlik nodig wat dit dan verwyder deur 'n insnyding in die pasiënt te maak. Die Ibos glo dat psigokinetiese prosesse (om 'n fisiese stelsel sonder fisieke interaksie te beïnvloed) by hul towerkuns betrokke is. Simpatieke towerkuns, waarin 'n model van die slagoffer gemaak word en, daar word geglo, dat aksies wat op die model uitgevoer word aan die slagoffer oorgedra word op 'n manier soortgelyk aan die bekende voedoe-pop, word ook gebruik.
In kulture in Afrika word die genesingsdaad beskou as 'n godsdienstige handeling en daarom probeer die genesingsproses dikwels 'n beroep op God (wie die siekte toegedien het) te doen om 'n genesing te bied. Mense in Afrika het 'n godsdienstige wêreldbeskouing wat hulle laat glo in die goddelike ingryping in genesing en baie genesers verwys na 'n "oppergod" as die bron van hul genesingskrag.
Byvoorbeeld, die !Kung-stam van die Kalahariwoestyn glo dat die groot God Hishe alle dinge geskep het en daarom alle siektes en dood beheer. Hishe verleen egter mistieke magte aan sekere mans om siekte te genees. Hishe stel homself voor aan die mans in drome en hallusinasies en gee hulle raad oor medisyne en genesende krag. Hulle glo dat omdat hierdie god vrygewig genoeg is om hierdie mag aan die mans te gee, word daar van hulle verwag om vryelik genesing te beoefen. Die !Kung se "medisynemans" voer 'n stamdans uit om 'n gennesing te bewerkstellig.
Praktisyns van tradisionele medisyne
Baie praktisyns van tradisionele medisyne is mense sonder formele opleiding wat kennis ontvang het van medisinale plante en die uitwerking daarvan op die menslike liggaam deur hul voorouers. Hulle neem 'n persoonlike betrokkenheid by die genesingsproses en probeer om die terapeutiese kennis 'n geheim te hou.
Die praktisyns spesialiseer in spesifieke gebiede soos kruie of geestelike genesing as waarsêers of 'n kombinasie van albei. Daar is ook tradisionele beenbesetters en vroedvroue. Kruiedokters is gewild in Afrika, met 'n ontluikende kruiemark in Durban wat na bewering tussen 700,000 en 900,000 handelaars per jaar uit Suid-Afrika, Zimbabwe en Mosambiek lok. Kleiner handelsmarkte bestaan in feitlik elke gemeenskap. Vroedvroue gebruik ook inheemse plante tydens geboortes. Genesers in Afrika beskryf en verduidelik siekte "in terme van sosiale interaksie en handel volgens die oortuiging dat godsdiens alle aspekte van die menslike bestaan deurdring."
Betaling
Tradisionele genesers word beloon vir hul dienste, maar die betaling hang af van die effektiwiteit van 'n behandeling en hulle vra nie betaling voordat die behandeling gegee is nie. Dit is 'n ander rede waarom baie tradisionele genesers verkies is bo Westerse dokters wat betaling benodig voordat die pasiënt die effektiwiteit van die behandeling beoordeel het. Die betaalmetodes het met verloop van tyd verander, en baie praktisyns vra nou om geldelike betaling, veral in stedelike omgewings.
Opleiding
Sommige genesers is pasiënte wat besluit om genesers te word nadat hulle behandel is. Ander glo dat hulle deur die "geeste" geroep word. Nog ander kry hul kennis van hul ouers aan hulle oorhandig. Sommige gemeenskappe glo dat die genesers opgelei is om die menslike en bonatuurlike wêreld te bemiddel en sodoende die sogenaamde "geestelike krag" in hul genesingsprosesse te gebruik.
Belangrikheid
In Afrika speel die belangrikheid van tradisionele genesers en middels wat van inheemse plante gemaak is, 'n belangrike rol in miljoene mense se lewens. Volgens die Internasionale Ontwikkelingsnavorsingsentrum is die aantal mense wat hierdie dienste gereeld vir primêre gesondheidsorg gebruik, tot 85% in Afrika suid van die Sahara. Die tradisionele praktisyns is veel meer as die dokters wat deur universiteite opgelei is in alle Afrikalande.
Medisyne en behandelings wat Westerse farmaseutiese ondernemings vervaardig is gewoonlik veels te duur en is nie voldoende beskikbaar vir die meeste mense in Afrika nie. Baie gemeenskappe in Afrika op die platteland kan nie die hoë prys van farmaseutiese produkte bekostig nie en kan dit nie maklik bekom nie, selfs al is dit bekostigbaar; daarom is tradisionele genesers hul enigste uitweg tot mediese hulp.
Vroue en tradisionele medisyne in Afrika
Hierdie vroue verduur moeilike toestande en 'n tradisionele geneser speel 'n instrumentele rol in hul daaglikse lewens deur gerieflike gesondheidsorg binne die gemeenskap aan die plattelandse gemeenskappe te bied. Moderne medisyne is gewoonlik nie so toeganklik in die gebiede nie en ook is baie duurder. Ouer plattelandse vroue is veral geneig om tradisionele genesers in hul gemeenskappe te besoek. Daar is gevind dat jonger vroue en die verstedelikes afstand doen van die gebruik van tradisionele genesers.
Berhane et al. (2001) het 'n groep vroue in 'n streek van Ethiopië, waar MIV teenwoordig was, bestudeer. Hierdie vroue het die teenwoordigheid van MIV in die plattelandse dorpe verwerp en beweer dat dit 'n stedelike siekte is. Nietemin, was MIV wel teenwoordig in die gemeenskappe van Ethiopië waar die studie uitgevoer is. Hierdie vroue het egter ook beweer dat hul gemeenskappe nie voorkomende maatreëls voorgestaan ​​het nie, maar eerder 'n siekte behandel het sodra dit teenwoordig was.
Die moderne dokters het die tradisionele genesers gekritiseer oor hul behandeling van MIV/vigs en in besonder die gebruik van sekere kruiebehandelings. Volgens Edward Mills word kruiemiddels gebruik as 'n terapie vir MIV-simptome soos "dermatologiese afwykings, naarheid, depressie, slapeloosheid en swakheid." Sommige van hierdie middels was voordelig, maar die kruie-behandeling, hypoksis en sutherlandia, kan pasiënte bloodstel aan "antiretrovirale behandelingsmislukking, virale weerstand, of toksisiteit teen die medisyne." Peltzer et al het ook bevind dat 'n belangrike probleem met kruiemedisyne wat in tradisionele medisyne gebruik word, is dat wanneer 'n pasiënt besluit om naas 'n tradisionele geneser 'n dokter te sien, hulle nie altyd noem dat hulle 'n kruiemiddel neem nie. Kruiemedisyne kan interaksie hê met moderne medisyne wat deur 'n dokter voorgeskryf word om MIV te behandel en kan die pasiënt negatief beïnvloed. Peltzer noem dat dit “effektief is in die verbetering van simptome, maar dat daar in die algemeen geen noemenswaardige effek op antivirale of immuniteitsverbetering onder die kruie gesien is nie” vir die behandeling van MIV. Omdat MIV so 'n vlugtige siekte is, is dit noodsaaklik om die immuniteit van die pasiënt te verhoog en nie net simptome te verlig nie. Daar is ook etiese kwessies en alledaagse probleme soos onhigiëniese praktyke wat deur tradisionele genesers gebruik word.
Aangesien tradisionele medisyne nie 'n vroeë opsporingsmetode het nie, word aansteeklike siektes dikwels onbewustelik versprei. In Afrika suid van die Sahara het byvoorbeeld 3,1 miljoen mense wat met MIV besmet is eksponensieel gegroei tot 25,4 miljoen in 2004. Die patriargale kultuur wat tradisionele huwelike in landelike gebiede definieer, verklaar ook dat vroue nie toegelaat word om veilige seks met hul maat te bespreek en te beoefen nie. Hierdie patriargale tradisionele Suid-Afrikaanse kultuur, wat vroulike seksualiteit onder manlike beheer plaas, lei daartoe dat vroue in die plateland aan 'n groter risiko vir MIV blootgestel word.
Verhouding met moderne Westerse medisyne
Voor die totstandkoming van wetenskapgebaseerde medisyne was tradisionele medisyne die oorheersende mediese stelsel vir miljoene mense in Afrika, maar die koms van die Europeërs was 'n merkbare keerpunt in die geskiedenis van hierdie antieke tradisie en kultuur. Alhoewel moderne wetenskaplike medisyne in ontwikkelde lande suksesvol is, het dit nie dieselfde impak in baie van die onderontwikkelde lande in Afrika nie.
Effektiwiteit
Kruiemedisyne in Afrika word oor die algemeen nie voldoende nagevors nie, en word swak gereguleer. Daar is 'n gebrek aan die gedetailleerde dokumentasie van die tradisionele kennis, wat meestal mondeling oorgedra word.
Veiligheid
'n Klein persentasie medisinale plante in Suid-Afrika is ondersoek vir toksiese effekte. Die moontlike nadelige gevolge van Suid-Afrikaanse tradisionele medisyne word nie goed gedokumenteer nie; daar was beperkte navorsing oor mutageniese eienskappe en kontaminasie van swaar metale. Ernstige nadelige gevolge, selfs die dood, kan die gevolg wees van verkeerde identifikasie of die misbruik van genesende plante. Byvoorbeeld, verskillende aalwynplante word algemeen in tradisionele medisyne gebruik, maar sommige variëteite, soos Aloe globuligemma, is giftig en kan die dood veroorsaak. Gegewe die eise van die plaaslike bevolking aan die gebruik van tradisionele medisyne, word voorgestel dat Suid-Afrikaanse mediese skole mediese studente moet inlig oor tradisionele, aanvullende en alternatiewe medisyne en die moontlike konflikte en interaksies met moderne medisyne.
Vlag van Gambië
Simboliek
Die vier kleure in die vlag het elkeen ’n simboliiese betekenis. Die rooi stel die son en die grasvlaktes voor, die blou stel die Gambiërivier voor wat deur Gambië vloei, die groen stel die land en die bosse voor en die wit fraaiings stel vrede voor.
Ontwerp
Die rooi, blou en groen bane is nie ewe groot nie. Die rooi en groen bane is een-en-’n-half keer so breed as die blou baan. Die rooi en groen bane is elk een derde die hoogte van die vlag en die blou baan is 2/9. Saam met die fraaiings is die blou baan ook een derde in die hoogte. Die fraaiings is elk dus 1/18 in die hoogte van die vlag.
Vorige vlae
Tot onafhanklikheid in 1965 was Gambië onder Britse beheer. Tussen 1821 en 1888 het dit deel uitgemaak van Brits-Wes-Afrika en is ’n vlag van die kolonie gebruik (’n blou Britse vaandel) met die koloniale embleem. In 1888 het Gambië ’n afsonderlike kolonie geword en is ’n nuwe embleem in gebruik geneem en die vlag is daarvolgens aangepas. ’n Blou Britse vaandel met die koloniale wapen van Gambië aan die wapperkant is toe amptelik gebruik. Op die koloniale wapen staan ’n olifant voor ’n palmboom en ’n groen berglandskap. Onder die olifant staan in rooi letters die voorletters van die gebied (G.). Ghana (toe die Goudkus), Nigerië (toe die Lagos-kolonie) en Sierra Leone, ook voormalige Britse kolonies, het dieselfde koloniale wapen gebruik maar met hul eie voorletters daarop (G.C., L. en S.L. onderskeidelik).
Kanton Appenzell Ausserrhoden
Appenzell Ausserrhoden is 'n kanton in Switserland met sowat 54 duisend inwoners. 91,2% van die inwoners praat Duits as moedertaal. Die hoofstad is Trogen.
Meuse
Meuse (55) is 'n Franse département van die gewes Grand Est, wat vernoem is na die rivier Maas (Frans: Meuse). Sy prefektuur (hoofstad) is Bar-le-Duc. Meuse het 'n bevolking van ongeveer 194 000 inwoners (2010) en 'n oppervlakte van 6 211 km².
Grantessa shimeji
Grantessa shimeji is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantessa en tot die familie Heteropiidae. Die wetenskaplike naam van die spesie is die eerste keer geldig gepubliseer in 1916 deur Hozawa.
Jessie Robins
Jessie Robins (5 Junie 1905 – 10 Augustus 1991) was 'n Engelse aktrise. Sy was bekend vir haar rolle in die rolprent The Fearless Vampire Killers (1967) en in die televisiereekse Armchair Theatre (1956) en The Wednesday Play (1964).
Androgeen
’n Androgeen (van die Griekse andr-, "man") is enige natuurlike of sintetiese hormoon wat die ontwikkeling en behoud van manlike eienskappe in gewerweldes beheer deur aan androgeenreseptore te bind. Dit sluit die ontwikkeling in die embrio van primêre manlike geslagsdele in, asook die ontwikkeling van sekondêre manlike eienskappe met puberteit. Androgene word in die testikels, eierstokke en byniere gesintetiseer.
Tydens puberteit styg die vlakke androgene in seuns én meisies. Die hoofandrogeen in mans is testosteroon. Dihidrotestosteroon is ook belangrik in manlike ontwikkeling. In die baarmoeder sorg dit vir differensiasie van die penis, skrotum en prostaat. In volwassenes dra dit by tot haarverlies, prostaatgroei en vetklieraktiwiteit.
Hoewel dikwels aan androgene gedink word as manlike geslagshormone, kom dit ook in vroue voor, maar in laer vlakke: Hulle help met libido en seksuele opwekking. Androgene is ook die voorlopers van estrogene in beide mans en vroue.
Mina Sundwall
Mina Sundwall (gebore 23 Oktober 2001) is 'n Amerikaanse aktrise. Sy is bekend vir haar rolle in die rolprente Maggie's Plan (2015), Freeheld (2015), en #Horror (2015), en in die televisiereeks Lost in Space (2018).
Kanton Appenzell Innerrhoden
Appenzell Innerrhoden is 'n kanton in Switserland met sowat 54 duisend inwoners. 92,9% van die inwoners praat Duits as moedertaal. Die hoofstad is Appenzell.
William Hootkins
William Hootkins (5 Julie 1948 – 23 Oktober 2005) was 'n Amerikaanse akteur. Hy was bekend vir sy rolle in die rolprente Star Wars: Episode IV - A New Hope (1977), Flash Gordon (1980), Raiders of the Lost Ark (1981), en Batman (1989).
George Soros
George Soros (gebore György Schwartz, 12 Augustus 1930) is 'n internasionale finansier, bestuurder van fondse en filantroop. Hy wend sy fortuin aan om onder meer finansiële steun aan burgerregteorganisasies, onderwysinstellings en politieke kampvegters te verleen. In die vroeë 1990's het hy ook die anti-apartheidsbeweging in Suid-Afrika ondersteun.
Binne drie dekades het George Soros tussen elf en twaalf miljard VS$ vir liberale projekte en inisiatiewe op alle vyf vastelande geskenk. Die gesiene Britse dagblad The Independent het hom as die mensheid se grootste finansiële ondersteuner van demokratiese ideale beskryf. Vrye media sowel as vrye en oop kennis lê hom eweneens na aan die hart. So het hy ook ruim bygedra tot die Wikipedia-projek met donasies vir die Wikimedia-stigting.
George Soros is amptelik die 190ste rykste persoon op aarde; sy rang is relatief laag omdat hy in 2017 $18 miljard van sy rykdom aan sy organisasies geskenk het.
Soros is 'n genaturaliseerde Amerikaanse burger wat in Hongarye gebore is. Sy netto waarde staan na raming op ongeveer $8 miljard, welke nie die $18 miljard van sy rykdom insluit wat hy in 2017 aan sy organisasies oorgedra het nie.
Die kombinasie van 'n groot fortuin, steun vir liberale gedagtes en burgerrregte en 'n Joodse afkoms maak van Soros die ideale haatfiguur vir regsgesindes en outokrate. Die haatspraak teen Soros toon baie ooreenkomste met die historiese anti-semitiese vyandbeeld van 'n "wêreldsamesewering van Joodse geld" waarin vroeër die bankier Rothschild sentraal gestaan het.
Tipiese sangers
Tipiese sangers (Sylvia) is 'n genus van voëls in die familie van ouwêreldse sangers (Sylviidae) in die orde van sangvoëls (Passeriformes). Tans word 28 spesies onder die genus ingedeel, insluitende vyf spesies wat vroeër onder die genus Parisoma ingedeel is.
Dario Campeotto
Dario Campeotto (gebore 1 Februarie 1939) is 'n Deense akteur. Hy is bekend vir sy rolle in die rolprente Peters baby (1961), Han, Hun, Dirch og Dario (1962), Flagermusen (1966), en Min kones ferie (1967).
George Soros
In 1992 het Soros die titel die man wat die Bank van Engeland gebreek het gekry, omdat hy die Britse pond verkort het. Hy het 'n wins van $1 miljard met die transaksie van $10 miljard gemaak. Soros word ook daarmee gekrediteer dat hy die Maleisiese finansiële mark laat ineenstort het. Hy het in 2017 beweer dat die konserwatiewe Hongaarse regering van Viktor Orbán – 'n groot kritikus van Soros – "meer onderdrukkend is as wat dit tydens die Russiese besetting was", met verwysing na die tydperk toe Hongarye 'n kommunistiese satellietstaat van die USSR was.
Tipiese sangers
Die meeste spesies lewe in bosse en digte struike, sommige spesies kom algemeen in tuine en parke voor. Hulle tjirp meestal luidrugtig, sodat hulle mekaar kan uitken.
Lys van wynkelders in Suid-Afrika
Hierdie is 'n lys van die wynkelders in Suid-Afrika gesorteer volgens die wynstreek waarin hulle val. 'n Wynkelder is 'n gebou of eiendom wat wyn produseer, of 'n besigheid wat betrokke is in die verbouing van wyn, soos 'n wynmaatskappy. Sommige wynmaatskappye besit verskeie wynkelders.
George Soros
Vroeë lewe
Soros is op 12 Augustus 1930 in Boedapest, Hongarye gebore. Sy ouers was Elizabeth en Tivadar Soros. Tivadar, wat soms Teodoro Ŝvarc genoem is, was 'n aktiewe Esperantis. George Soros het Esperanto by sy vader geleer.
Tipiese sangers
Spesies
Die volgende spesies behoort aan die genus:
George Soros
Vroeë lewe
George Soros se geboortenaam is György Schwartz; sy familienaam is in 1936 van Schwartz na Soros verander om antisemitiese aanvalle te voorkom. Die naam "Soros" self is afgelei van 'n Esperanto-woord Sori, wat "om te sweef" beteken. George Soros het later gesê dat hy "grootgeword het in 'n Joodse, antisemitiese huis", en dat sy ouers "ongemaklik was met hul godsdienstige wortels".
In 1947 het George Soros van Hongarye na Londen geëmigreer waar 'n gebeurtenis plaasgevind het wat die ontwikkeling van sy persoonlikheid en wêreldbeskouing grootliks beïnvloed het. Nadat hy om en by Kerstyd 'n tydelike pos as spoorwegportier gehad het, is sy been gebreek; die Nasionale Gesondheidsdiens (National Health Service, NHS) het gratis na hom omgesien, terwyl die Joodse hulpagentskappe van daardie era nie die hulp aangebied het wat hy geglo het hulle aan hom verskuldig was nie. Dit is tydens hierdie tydperk dat Soros se gunstige mening oor die Demokratiese Sosialisme gebore is, en sy negatiewe siening van baie Joodse groepe te berde gebring is.
Soros se onmiddellike familie het in die middel van die vyftigerjare in die Weste by hom aangesluit.
Loopbaan
Soros se eerste pos gedurende sy jare in Londen was by by Singer & Friedlander, 'n handelsbank wat in 1907 gestig is. In 1956 het hy na New York getrek en vir die firma F. M. Mayer gewerk. Soros het op 18 Desember 1961 'n Amerikaanse burger geword.
In 1992 het Soros die titel die man wat die Bank van Engeland gebreek het verwerf, omdat hy die Britse pond verkort het. Hy het 'n wins van $1 miljard gemaak met die transaksie van $10 miljard. Soros word ook gereken as die oorsaak van die ineenstorting van die finansiële mark in Maleisië.
Persoonlike ambisie
In sy boek getiteld Underwriting Democracy uit 1991 sê Soros:Om die waarheid te vertel, ek dra reeds sedert my jeug sekere sterk messiaanse fantasieë, fantasieë wat ek wil laat gebeur .... tot die mate dat ek dit kan bekostig.
Soros het in sy boek uit 1987, getiteld The Alchemy of Finance, gesê:Ek gee toe dat ek nog altyd 'n oordrewe siening van my eie belang gehad het ― om dit onomwonde te stel, ek het myself as 'n soort god of 'n ekonomiese hervormer soos Keynes of, nog beter, 'n wetenskaplike soos Einstein gesien.
George Soros het in The Age of Fallibility: Consequences of the War on Terror geskryf:Die grootste hindernis vir 'n stabiele en regverdige wêreldorde is die Verenigde State.
Soros was krities oor Amerikaanse militêre ingrype. In sy boek Open Society: Reforming Global Capitalism spel hy sy kritiek uit:Dit kan skokkend klink dat ek dit sê, maar ek glo dat die huidige eensydige houding van die Verenigde State 'n ernstige bedreiging vir die vrede en welvaart van die wêreld inhou.
Lande wat Soros toegang geweier het
Soros en sy organisasies is amptelik verbied om ses lande te betree. Hierdie lande is die Filippyne, Rusland, Turkye, Pole, Pakistan en sy geboorteland Hongarye.
Lys van wynkelders in Suid-Afrika
Wynproduserende streke in Suid-Afrika sluit die volgende in: Barrydale, Breedekloof, Breederivier-vallei, Kaappunt, Calitzdorp, Constantia, Darling, Durbanville, Elgin, Elim, Franschhoek, Ladismith, Klein Karoo, Montagu, Oranjeriviervallei, Oudtshoorn, Paarl, Robertson, Stellenbosch, Swartland, Swellendam, Tulbagh, Tygerberg, Wellington en Worcester, en Mosselbaai.
Hermansverk
Die gehug van 1,96 km2 het 'n bevolking (2019) van 2 144 en 'n bevolkingsdigtheid van 1 094 per vierkante kilometer.
Grantessa shimoda
Grantessa shimoda is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantessa en tot die familie Heteropiidae. Die wetenskaplike naam van die spesie is die eerste keer geldig gepubliseer in 1942 deur Tanita.
Kartuisers
Die Kartuisers, ook bekend as die Orde van die Kartuisers (Latyn: Ordo Cartusiensis), is 'n geslote religieuse orde van die Rooms-Katolieke Kerk. Die orde is in 1084 op die been gebring deur Bruno van Keulen en sluit beide monnike en nonne in. Die orde beskik oor sy eie reëls, wat bekendstaan as die Statutes. Die leuse van die Kartuisers is Stat crux dum volvitur orbis, welke Latyn is vir "Terwyl die wêreld draai, staan die Kruis."
Die naam Kartuiser is afkomstig van die Chartreuse-berge in die Franse Voor-Alpe: Sint Bruno het sy eerste klooster gebou in 'n vallei in dié berge. Die naam is aangepas om die Engelse woord charterhouse te vorm, dit wil sê 'n Kartuisiese klooster. Vandag is daar steeds kartuisiese kloosters; 18 vir monnike en 5 vir nonne. Die alkoholiese drankie Chartreuse word sedert 1737 deur die monnike van Grande Chartreuse geproduseer, welke aanleding gegee het tot die naam van die kleur.
Calista Flockhart
Calista Flockhart (gebore 11 November 1964) is 'n Amerikaanse aktrise en vervaardiger. Sy is bekend vir haar rolle in die rolprente The Birdcage (1996) en Fragile (2005), en in die televisiereekse Ally McBeal (1997) en Supergirl (2015).
Persoonlike lewe
Flockhart was in 'n verhouding met akteur Harrison Ford vanaf Januarie 20, 2002. Hulle het verloof geraak in 2009 en het getrou op 15 Junie, 2010.
Benue-Kongo-tale
Die Benue-Kongo-tale is die grootste taalgroep binne die Niger-Kongo-taalfamilie. Die taalfamilie is ná die Benue- en Kongoriviere genoem, twee van die vernaamste riviere in die verspreidingsgebied van dié tale.
Die Benue-Kongo-tale bevat sowat 900 tale wat deur omtrent 270 miljoen mense in Afrika suid van die Sahara gebesig word. Enkele van die grootste tale in die groep word hieronder genoem.
Bantoe- (of Ntu)-subgroep
• 3
Nie-Bantoe- (-Ntu)-tale
• 3
Caroline Sunshine
Caroline Sunshine (gebore 5 September 1995) is 'n Amerikaanse aktrise. Sy is bekend vir haar rolle in die rolprente Marmaduke (2010) en The Outfield (2015), en in die televisiereekse Shake It Up (2010) en A.N.T. Farm (2011).
Anticosti
Anticosti (Frans: l'Île d'Anticosti) is 'n kaal, rotsagtige, woudbedekte gruis-en-sand eiland by die uitmonding van die Saint-Laurentrivier in die Golf van Sint-Laurens, in die provinsie Quebec (Kanada).
Anticosti word in die noorde van die Côte-Nord-gewes van Québec (die Labrador-skiereiland) geskei deur die Jacques Cartier-seestraat en in die suide deur die Honguedo-seestraat van die Gaspé-skiereiland.
Met 'n lengte van 217 kilometer, 'n breedte wat wissel tussen 16 en 48 kilometer en 'n oppervlak van 7 892,52 km², is die eiland taamlik groot en oortref dit met sy oppervlakte van meer as 7 900 vierkante kilometer dié van die provinsie Prins-Edward-eiland. Die eiland is ook die 90ste grootste eiland ter wêreld en die 20ste grootste eiland in Kanada.
Anticosti is met 'n bevolking van 240 inwoners yl bevolk. Die grootste bevolking word in die dorpie Port-Menier op die westelike punt van die eiland aangetref en bestaan hoofsaaklik uit die opsigters van die verskeie vuurtorings wat deur die Kanadese regering daar opgerig is. Die kus is rotsagtig en gevaarlik, en daar is slegs twee veilige hawens: Ellis-baai en Fox-baai. Die grootste meer op die eiland is die Wickenden-meer wat die Jupiter-rivier voer.
Anticosti is in 1534 deur Jacques Cartier ontdek en later deur koning Lodewyk XIV van Frankryk aan Louis Joliet geskenk as beloning vir die ontdekking van die Mississippirivier. Die eiland het tot 1763 in die besit van die Joliet-gesin gebly; in daardie jaar het die kolonie van Newfoundland en Labrador Anticosti geannekseer. Kanada het die eiland in 1774 herwin.
Die houtbedryf het op die eiland tot in 1972 gefloreer, daarna het dit tot 'n belangrike jagbestemming ontwikkel. Vissers doen ook gereeld op die eiland aan.
Kanton Basel-Land
Basel-Land is 'n kanton in Switserland met sowat 280 duisend inwoners. 87,2% van die inwoners praat Duits as moedertaal. Die hoofstad is Liestal.
Saara Kuugongelwa
Saara Kuugongelwa-Amadhila (gebore op 10 Oktober 1967) is 'n Namibiese politikus en sedert 2015 die eerste minister van Namibië. Sy het van 2003 tot 2915 as die Minister van Finansies gedien. Sy is 'n lid van SWAPO en van Namibië se nasionale vergadering.
Ballingskap
Kuugongelwa is in Okahao, Omoesati gebore en het in 1980 met SWAPO in ballingskap gegaan, en vanaf 1982 op die ouderdom van 15 in Sierra Leone gewoon. Sy was 'n leerder aan die Koidu Sekondêre Meisieskool (1982–1984) en die Sekondêre Skool Sint Josef (1984–1987). Vanaf 1991 tot 1994 het Kuugongelwa by die Lincoln Universiteit in Pennsilvanië gestudeer, waar sy in ekonomie gegradueer het.
Politieke loopbaan
Kuugongelwa het na haar gradeplegtigheid aan Lincoln ná Namibië teruggekeer en die amp as lessenaarbeampte in president Sam Nujoma se kantoor aangeneem. Op die ouderdom van 27 is Kuugongelwa in 1995 benoem as direkteur-generaal van die Nasionale Beplanningskommissie. Sy is in 2003 as Minister van Finansies aangestel. Op die Heldedag van 2014 ontvang sy die gesogde Orde van die Son in die tweede klas.
Moselle
Moselle (57) is 'n Franse département van die gewes Grand Est, wat vernoem is na die rivier Moesel (Frans: Moselle). Sy prefektuur (hoofstad) is Metz. Moselle het 'n bevolking van ongeveer 1 045 000 inwoners (2010) en 'n oppervlakte van 6 216 km².
Voorsetsel
'n Voorsetsel (of preposisie) is 'n woordsoort wat gebruik word om posisie of die verband tussen verskillende elemente aan te dui. Voorbeelde van voorsetsels is:
Betekenis
As voorsetsels alleen staan, het dit geen betekenis nie.
Werkwoordelike verbindings
Ek het die kursus aangebied. As ek agterkom dat jy kul, kry jy nul. Jy moet jou kos opeet.
Verbindings met hier, daar en waar
Hulle het hieraan/daaraan gedink. Tot hiertoe en nie verder nie. Waarheen gaan ons nou?
Oksitaans
Oksitaans, bekend as lenga d'òc [ˈlɛŋgɔ dɔk] en occitan [utsiˈta] in Oksitaans, langue d'oc in Frans, is 'n plurisentriese Romaanse taal wat in die Suid-Franse provinsies Languedoc, Provence, Limousin, Auvergne, Dauphiné en Gascogne op sowat 'n derde van die Franse staatsgebied asook in Monaco, in twaalf Italiaanse Alpevalleie en in die Katalaanse Val d'Aran gepraat word waar dit amptelike status geniet en ook as Aranees (er aranés) daarna verwys word. As Middeleeuse literêre taal is Oksitaans gewoonlik Provensaals genoem volgens een van sy hoofdialekte.
Die (Noord-Franse) benaming Langue d'Oc – "Taal van die Oc" – verwys na die woord oc (òc in moderne Oksitaans, afgelei van die Latynse hoc waarmee toestemming uitgedruk is) wat suid van die Loire vir "ja" gebruik is. Noord van die rivier was oïl (Oud-Frans, afgelei van die Latynse hoc ille) gebruiklik waaruit die moderne oui sou ontwikkel. Vir Noord-Franse dialekte is die taalkundige term Langues d'oïl ingevoer. Die Oksitaanssprekende gebied is vanaf die laat 13de eeu Oksitanië (Oksitaans: Occitània) genoem.